Lav et referat af nedenstående tekst:

Tekst:
Torsdag blev det meddelt Danish Crowns 800 medarbejdere, at slagteriet i Sæby snart får dødsstødet, og de dermed vil miste deres job inden længe. Som familiens tredje generation til at arbejde på slagteriet, skar det i hjertet, da Jesper Christensen blev overbragt nyheden. For Danish Crown var en arbejdsplads, der gik i generationer. -	Det første jeg tænkte på, var min familie. Min mor, far og farfar. Min farfar var på slagteriet i 44 år, min far var på slagteriet i 42 år, og nu har jeg været der i 21 år, siger han. Der var derfor mange følelser, der gik gennem Jesper Christiansens krop, da han hørte om slagteriets triste skæbne. - Det første, jeg gjorde, var at køre hjem til min mor. Vi mistede min far ved nytår, og arbejdspladsen har betydet rigtig, rigtig meget i familien, siger han velvidende, at det er en tung beslutning, som længe har været undervejs. Tager én dag af gangen Den pludselige meddelelse har på mange måder taget pusten fra Jesper Christensen. Alligevel vil han nyde de sidste arbejdsdage, han har tilbage på slagteriet i Sæby. - I dag er vi kede af det, i dag græder vi. I morgen møder vi ind på vores arbejde, passer det og tager arbejdshandskerne på. Så må vi se fremad, siger han fortrøstningsfuld. - Nu bliver der lukket nogle døre, og så bliver der åbnet nogle døre. Så må vi tage ja-hatten på. - Hvad fremtiden bringer ved jeg ikke endnu.

Referat:
Jesper Christensen har arbejdet på Danish Crown i 21 år, hans far i 42 år, og hans farfar i 44 år.